CELEX: 32006R1805
Language: hu
Date: 2006-12-07 00:00:00
Title: A Bizottság 1805/2006/EK rendelete ( 2006. december 7. ) az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. mellékletének a thiamphenicol, a fenvalerát és a meloxicam tekintetében történő módosításáról   (EGT vonatkozású szöveg)

8.12.2006   
            
            
               HU
            
            
               Az Európai Unió Hivatalos Lapja
            
            
               L 343/66
            
         
      A BIZOTTSÁG 1805/2006/EK RENDELETE
   
   (2006. december 7.)
   az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. mellékletének a thiamphenicol, a fenvalerát és a meloxicam tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre (1) és különösen annak 2. cikkére,
   tekintettel az Európai Gyógyszerügynökségnek az állatgyógyászati készítmények értékelő bizottsága által megfogalmazott véleményére,
   mivel:
   
               (1)
            
            
               Minden olyan farmakológiai hatóanyagot, amelyet a Közösségen belül élelmiszer-előállítás céljából tartott állatokon történő alkalmazásra szánt állatgyógyászati készítményekben használnak fel, a 2377/90/EGK rendelettel összhangban értékelni kell.
            
         
               (2)
            
            
               A thiamphenicol a szarvasmarhafélék izom-, zsír-, máj- és veseszövetei és teje, valamint a csirkék izom-, bőr-, zsír-, máj- és veseszöveteinek vonatkozásában szerepel a 2377/90/EGK rendelet I. mellékletében, kivéve azon állatok esetét, amelyek tojását felhasználják emberi fogyasztásra. A thiamphenicol emellett a sertésfélék izom-, bőr- és zsír-, máj- és veseszöveteinek vonatkozásában az említett rendelet III. mellékletében is szerepel. A kérelmező által a thiamphenicolnak a sertésfélékben kimutatható végleges maximális maradékanyag-határértékeinek megállapítása érdekében benyújtott információk vizsgálatát követően helyénvalónak bizonyult a 2377/90/EGK rendelet I. mellékletében szereplő thiamphenicolra vonatkozó bejegyzést valamennyi élelmiszer-termelő állatfaj esetében az izom-, zsír- és bőr-, a máj- és a veseszövet, valamint a tej vonatkozásában való módosítása, kivéve azon állatok esetét, amelyek tojását felhasználják emberi fogyasztásra. A zsír-, máj- és veseszövetre vonatkozó maximális maradékanyag-határértékek az uszonyos halakra nem vonatkoznak.
            
         
               (3)
            
            
               A fenvalerát a szarvasmarhafélék izom-, zsír-, máj- és veseszövete, valamint teje vonatkozásában szerepel a 2377/90/EGK rendelet III. mellékletében. Az említett ideiglenes maximális maradékanyag-határértékek 2006. július 1-jén lejárnak. A kérelmező által a fenvalerátnak a szarvasmarhafélékben kimutatható végleges maximális maradékanyag-határértékeinek megállapítása érdekében benyújtott információk vizsgálatát követően helyénvalónak bizonyult a fenvalerát a 2377/90/EGK rendelet I. mellékletébe való felvétele a szarvasmarhafélék izom-, zsír-, máj- és veseszövetének, valamint tejének vonatkozásában.
            
         
               (4)
            
            
               A meloxicam a szarvasmarha-, sertés- és lófélék esetében az izom-, máj- és veseszövet, valamint a szarvasmarhafélék esetében a tej vonatkozásában szerepel a 2377/90/EGK rendelet I. mellékletében. A meloxicam a nyulakban és kecskefélékben a tej vonatkozásában kimutatható végleges maximális maradékanyag-határértékeinek megállapítása érdekében benyújtott kérelem vizsgálatát követően helyénvalónak bizonyult az említett mellékletben szereplő meloxicamra vonatkozó bejegyzést a nyulak és a kecskefélék esetében az izom-, a máj- és a veseszövet, illetve a kecskefélék esetében a tej vonatkozásában módosítani.
            
         
               (5)
            
            
               A 2377/90/EGK rendeletet ennek megfelelően módosítani kell.
            
         
               (6)
            
            
               Megfelelő időtartamot kell engedélyezni e rendelet alkalmazhatósága előtt annak érdekében, hogy – e rendelet rendelkezéseinek figyelembevétele érdekében – a tagállamok számára lehetővé váljék az e rendelet értelmében esetlegesen szükségessé váló kiigazítások elvégzése az érintett állatgyógyászati készítményeknek az állatgyógyászati készítmények közösségi kódexéről szóló, 2001. november 6-i 2001/82/EK európai parlamenti és tanácsi irányelvnek (2) megfelelően kiadott forgalombahozatali engedélyein.
            
         
               (7)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 2377/90/EGK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2007. február 8-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. december 7-én.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 224., 1990.8.18., 1. o. A legutóbb az 1729/2006/EK bizottsági rendelettel (HL L 325., 2006.11.24., 6. o.) módosított rendelet.
   
      (2)  HL L 311., 2001.11.28., 1. o. A 2004/28/EK irányelvvel (HL L 136., 2004.4.30., 58. o.) módosított irányelv.
   
      MELLÉKLET
      A 2377/90/EGK rendelet I. melléklete a következő anyaggal egészül ki (azon farmakológiai hatóanyagok listája, amelyek esetében a maximális maradékanyag-határértékeket rögzítették):
      1.   Fertőzések elleni anyagok
      1.2.   Antibiotikumok
      1.2.5.   Florfenikol és rokon vegyületek
      
         
                     Farmakológiai hatóanyag(ok)
                  
                  
                     Jelző maradékanyag
                  
                  
                     Állatfajok
                  
                  
                     MRL-ek
                  
                  
                     Célszövetek
                  
               
                     „Thiamphenicol
                     
                  
                  
                     Thiamphenicol
                  
                  
                     Valamennyi élelmiszer-előállítás céljából tartott állatfaj (1)
                     
                  
                  
                     50 μg/kg
                  
                  
                     Izom (2)
                     
                  
               
                     50 μg/kg
                  
                  
                     Zsír (3)
                     
                  
               
                     50 μg/kg
                  
                  
                     Máj
                  
               
                     50 μg/kg
                  
                  
                     Vese
                  
               
                     50 μg/kg
                  
                  
                     Tej
                  
               
      2.   Paraziták elleni hatóanyagok
      2.2.   Ektoparaziták elleni hatóanyagok
      2.2.3.   Piretroidok
      
         
                     Farmakológiai hatóanyag(ok)
                  
                  
                     Jelző maradékanyag
                  
                  
                     Állatfajok
                  
                  
                     MRL-ek
                  
                  
                     Célszövetek
                  
               
                     „Fenvalerát
                     
                  
                  
                     Fenvalerát (az RR, SS, RS és SR izomérek összege)
                  
                  
                     Szarvasmarhafélék
                  
                  
                     25 μg/kg
                  
                  
                     Izom
                  
               
                     250 μg/kg
                  
                  
                     Zsír
                  
               
                     25 μg/kg
                  
                  
                     Máj
                  
               
                     25 μg/kg
                  
                  
                     Vese
                  
               
                     40 μg/kg
                  
                  
                     Tej”
                  
               
      4.   Gyulladásgátló anyagok
      4.1.   Szteroidot nem tartalmazó gyulladásgátló anyagok
      4.1.4.   Oxicamszármazékok
      
         
                     Farmakológiai hatóanyag(ok)
                  
                  
                     Jelző maradékanyag
                  
                  
                     Állatfajok
                  
                  
                     MRL-ek
                  
                  
                     Célszövetek
                  
               
                     „Meloxicam
                     
                  
                  
                     Meloxicam
                  
                  
                     Sertés- és lófélék, nyulak
                  
                  
                     20 μg/kg
                  
                  
                     Izom
                  
               
                     65 μg/kg
                  
                  
                     Máj
                  
               
                     65 μg/kg
                  
                  
                     Vese
                  
               
                     Szarvasmarha- és kecskefélék
                  
                  
                     20 μg/kg
                  
                  
                     Izom
                  
               
                     65 μg/kg
                  
                  
                     Máj
                  
               
                     65 μg/kg
                  
                  
                     Vese
                  
               
                     15 μg/kg
                  
                  
                     Tej”
                  
               
      
         (1)  Nem alkalmazandó azoknál az állatoknál, amelyeknek tojását emberi fogyasztás céljából állítják elő; a zsírra, májra és vesére vonatkozó maximális maradékanyag-határértékek az uszonyos halakra nem vonatkoznak.
      
         (2)  Az uszonyos halak esetében az izom a »természetes arányban jelen levő izomra és bőrre« vonatkozik.
      
         (3)  Sertésfélék és baromfik esetében ez a maximális maradékanyag-határérték »a természetes arányban jelen levő bőrre és zsírra« vonatkozik.”